ddrg/super_eurlex huggingface dataset:
4.4

Επίσης, η ΕΟΚΕ στηρίζει πλήρως τις εργασίες έρευνας και ανάπτυξης για τη χρήση της πυρηνικής σχάσης, αλλά δεν θα προβεί σε περαιτέρω σχολιασμό, δεδομένου ότι έχει συμμετάσχει ενεργά σε σχετική διάσκεψη (Διάσκεψη με θέμα «Οφέλη και περιορισμοί της πυρηνικής σχάσης για μια οικονομία χαμηλών εκπομπών διοξειδίου του άνθρακα», Benefits and limitations of nuclear fission for a low-carbon economy –- Φεβρουάριος 2013).
2.3.2

Οι προτάσεις της Επιτροπής απορρέουν από διάφορες εργασίες, ιδίως αυτών του ΕΟΠ: — Towards efficient use of water ressources in Europe (Προς μια αποτελεσματική χρήση των υδατικών πόρων στην Ευρώπη), έκθεση αριθ. 1/2012, 68 σελίδες — European waters – assessment of status and pressures (Αξιολόγηση της κατάστασης των υδάτων στην ΕΕ και πιέσεις που ασκούνται), έκθεση αριθ. 8/2012, 96 σελίδες — European waters – current status and future challenges (Τρέχουσα κατάσταση και μελλοντικές προκλήσεις των υδατικών πόρων στην ΕΕ), σύνθεση, 51 σελίδες — Water resources in Europe in the context of vulnerability (Η ευπάθεια των υδατικών πόρων στην Ευρώπη), έκθεση αριθ. 11/2012, 92 σελίδες.
4.3

Έχει μεγάλη σημασία σήμερα να ενταχθούν οι προβληματισμοί περί βιώσιμης ανάπτυξης στους κύριους τομείς της πολιτικής, οι οποίοι είναι προς το παρόν η στρατηγική «Ευρώπη 2020» και το ευρωπαϊκό εξάμηνο, ως κύριο μέσο διαχείρισής της. Η ΕΟΚΕ σημειώνει με ιδιαίτερο ενδιαφέρον τις δηλώσεις της Επιτροπής και του Συμβουλίου, που διαβεβαιώνουν ότι τα συμπεράσματα και οι διαδικασίες που συμφωνήθηκαν στη διάσκεψη Ρίο+20 θα τεθούν σε εφαρμογή και θα αναπτυχθούν στους κόλπους της Ευρωπαϊκής Ένωσης χάρη στη στρατηγική «Ευρώπη 2020». Η ΕΟΚΕ θα επιδείξει άκρα επαγρύπνηση ώστε να βεβαιωθεί ότι αυτό θα επαληθευτεί (Council of the European Union, Rio+20: Outcome and follow-up to the UNCSD 2012 - Συμπεράσματα του Συμβουλίου της Ευρωπαϊκής Ένωσης (Οκτώβριος 2012) – 15477/12).
3.4.4

Η ΕΟΚΕ ζητεί τη διεξαγωγή γνήσιου και δομημένου «διαλόγου για τις ΜμΕ» μεταξύ διαφόρων μερών κατά την εκπόνηση νομοθεσίας. Η εν λόγω εταιρική σχέση πρέπει να εξασφαλίζει τη συμμετοχή όλων των ΜμΕ και των οργανώσεών τους, ιδίως των ενώσεων πολύ μικρών επιχειρήσεων, προστατεύοντας την εφαρμογή της αρχής της απόδοσης προτεραιότητας στις μικρές επιχειρήσεις (Think Small First) και της αρχής «μόνο μια φορά» (only once) που αναφέρονται στην SBA (12) με σκοπό να προωθηθούν οι στόχοι της απόδοσης.
4.3

Από διάφορες μελέτες, μεταξύ των οποίων ορισμένες που εκπονήθηκαν για λογαριασμό της Επιτροπής, όπως η έκθεση με τίτλο «Study on Regulatory Options on futur Market Opening in Rail Passengers Transport» («Μελέτη σχετικά με τις ρυθμιστικές επιλογές του μελλοντικού ανοίγματος της αγοράς των επιβατικών σιδηροδρομικών μεταφορών»), προκύπτουν ετερογενή και αντιφατικά στοιχεία, τα οποία δεν επιτρέπουν την παροχή ενιαίας λύσης στα προβλήματα που συνδέονται με την επιβατική κίνηση, τη συχνότητα των δρομολογίων, την εξέλιξη των κρατικών ενισχύσεων και την παραγωγικότητα.
3.7.2

Τα κονδύλια του ΠΔΠ που αποσκοπούν στη στήριξη της εγκατάστασης ευρυζωνικών συνδέσεων και τα οποία επρόκειτο να χρησιμοποιηθούν από την Επιτροπή για την τόνωση της ευρυζωνικής αγοράς, αντιπροσωπεύουν ωστόσο ένα μικρό μόνο τμήμα των κονδυλίων που πραγματικά απαιτούνται για την επίτευξη των ευρυζωνικών στόχων του Ψηφιακού θεματολογίου. Οι σύμβουλοι στους οποίους ανατέθηκε από την Επιτροπή η μελέτη του ελλείμματος χρηματοδότησης εκτιμούν ότι, για την επίτευξη των στόχων του 2020, θα χρειαστεί πρόσθετη δημόσια χρηματοδότηση ύψους 62 δις ευρώ ("Study on the socio-economic impact of bandwidth" (Μελέτη σχετικά με την κοινωνικοοικονομικές επιπτώσεις του εύρους ζώνης) της Analysys Mason για λογαριασμό της Ευρωπαϊκής Επιτροπής, 2012).
4.4.7

Επιπροσθέτως, η αναφερόμενη στο σημείο 82 στ) υιοθέτηση της παρακολούθησης της προόδου κατά την υλοποίηση οικολογικών στόχων στο πλαίσιο του Ευρωπαϊκού Εξαμήνου είναι πιθανό να στρέψει την προσοχή των πολιτικών ηγεσιών της ΕΕ και των κρατών μελών στο θέμα αυτό. Εξάλλου, η Επιτροπή επισημαίνει ότι η αυξανόμενη επιβάρυνση του περιβάλλοντος μπορεί να έχει και αρνητικές μακροοικονομικές επιπτώσεις. Η έκθεση επισκόπησης Stern του 2006 για τις οικονομικές πτυχές της κλιματικής αλλαγής, καθώς και η μελέτη ΤΕΕΒ ("The economics of ecosystems and biodiversity" - Οικονομική των οικοσυστημάτων και της βιοποικιλότητας), παρέχουν σημαντικές σχετικές αποδείξεις.
4.3.4

Το 2010, η συνολική παραγωγή υδατοκαλλιέργειας στην ΕΕ ήταν λιγότερη από 1,3 εκατ. τόνους, αξίας περίπου 3,2 δισ. ευρώ με παροχή 80 000 θέσεων εργασίας. Πάνω από το 90 % των επιχειρήσεων υδατοκαλλιέργειας στην ΕΕ είναι ΜΜΕ. Η υδατοκαλλιέργεια παγκοσμίως, παρουσιάζει αύξηση 6,6 % ετησίως από 40 εκατ. τόνους το 2002 σε 53 εκατ. το 2009 και αποτελεί τον πιο ραγδαία αναπτυσσόμενο τομέα παραγωγής τροφίμων ζωικής προέλευσης (FAO 2010, "The State of World Fisheries and Aquaculture"). Ωστόσο, ενώ η παγκόσμια ζήτηση αυξάνεται, η Ευρωπαϊκή παραγωγή παραμένει στάσιμη και η ζήτηση για ψάρια στην ΕΕ καλύπτεται από εισαγωγές που ανέρχονται στο 60-65 % του συνολικού ανεφοδιασμού. Ως εργαλείο ανάπτυξης του τομέα της υδατοκαλλιέργειας, η ΕΟΚΕ καλεί την Επιτροπή να αναθεωρήσει την πολιτική χρηματοδότησης του τομέα μετακινούμενη από επιχορηγήσεις σε απευθείας επιδοτήσεις στην περίοδο 2020–2014.
—

Το σημαντικότερο πρόβλημα των ανανεώσιμων πηγών ενέργειας που κυριαρχούν επί του παρόντος, δηλ. της αιολικής και της ηλιακής ενέργειας, συνίσταται στις σημαντικές διακυμάνσεις της ενεργειακής απόδοσης που δεν μπορούν να εγγυηθούν τη δυναμικότητα παραγωγής ενέργειας (Πηγή: Friedrich Wagner, Features of an electricity supply system based on variable input, Max Planck Institute for Plasma Physics, 2012), πράγμα το οποίο έχει ήδη αρχίσει να προκαλεί εμφανή προβλήματα, αποτελώντας αντικείμενο δημόσιων συζητήσεων και προσελκύοντας την προσοχή των πολιτικών κύκλων και των μέσων μαζικής ενημέρωσης.
3.17

Η ΕΟΚΕ τονίζει ότι οι ΤΔΠ συμβάλλουν στην αναδιάρθρωση των τοπικών οικονομιών, ευνοώντας την ανάδειξη νέων οικονομικών δραστηριοτήτων, τη δημιουργία νέων και βιώσιμων θέσεων εργασίας (20) και ενισχύοντας την οικονομική απήχηση των δήμων και των περιφερειών της ΕΕ, όπως περιγράφεται άλλωστε στη μελέτη "The rise of the creative class" («Η άνοδος της δημιουργικής τάξης») (21).
4.1

Η ΕΟΚΕ διαπιστώνει ότι η ανακοίνωση της Επιτροπής αναφέρει σε τρία σημεία τη σημασία και το ρόλο των κοινωνικών εταίρων και της οργανωμένης κοινωνίας πολιτών. Η ΕΟΚΕ παραθέτει ιδιαίτερα τα ακόλουθα σημεία της ανακοίνωσης: — COM (2012) 299 «Διακυβέρνηση, σελίδα 3, 3η παράγραφος - Οφείλουμε να οικοδομήσουμε τη συναίνεση και την εμπιστοσύνη ως προς την ανάγκη πραγματοποίησης αλλαγών και ως προς τις επιλογές που πρέπει να γίνουν. Οι κοινωνικοί εταίροι θα διαδραματίσουν σημαντικό ρόλο στον διάλογο αυτό». — COM (2012) 299 «Αξιοποίηση του δυναμικού του ανθρώπινου κεφαλαίου, σελίδα 8, 2η παράγραφος - Στην τελευταία δέσμη για την απασχόληση, η Επιτροπή πρότεινε σειρά συγκεκριμένων μέτρων για ανάκαμψη συνοδευόμενη από πλούτο εργασιακών θέσεων σε ολόκληρη την ΕΕ». Η συνεργασία μεταξύ της Επιτροπής, των κρατών μελών, των κοινωνικών εταίρων, καθώς και των δημόσιων και ιδιωτικών ενδιαφερόμενων φορέων θα είναι αναγκαία για την εφαρμογή των συγκεκριμένων δράσεων που προτείνονται για την αξιοποίηση του δυναμικού δημιουργίας θέσεων εργασίας σε βασικούς τομείς, όπως στον τομέα των ΤΠΕ (τεχνολογίες πληροφοριών και επικοινωνίες), της ιατροφαρμακευτικής περίθαλψης και της πράσινης οικονομίας. Η βελτίωση της παρακολούθησης των εθνικών προγραμμάτων απασχόλησης με βάση τα κριτήρια αξιολόγησης και τον πίνακα αποτελεσμάτων που πρότεινε η Επιτροπή θα ενισχύσει περαιτέρω τη δυναμική των μεταρρυθμίσεων για τη δημιουργία θέσεων εργασίας, (...) — COM (2012) 299 «Καταπολέμηση της ανεργίας και των κοινωνικών συνεπειών της κρίσης·- σελίδα 18, 5η παράγραφος Ορισμένα κράτη μέλη εφάρμοσαν φιλόδοξες μεταρρυθμίσεις των οικείων συστημάτων καθορισμού των μισθών και τιμαριθμικής αναπροσαρμογής, ώστε με την πάροδο του χρόνου η εξέλιξη των μισθών να συμβαδίζει σε μεγαλύτερο βαθμό με την εξέλιξη της παραγωγικότητας. Περιορισμένη πρόοδος έχει επιτευχθεί σε άλλες χώρες, όπου η λειτουργία ορισμένων συστημάτων τιμαριθμικής αναπροσαρμογής των μισθών έχει χαρακτηριστεί ως πιθανή απειλή για την ανταγωνιστικότητα. Οι εν λόγω χώρες, σε συνεργασία με τους κοινωνικούς εταίρους, θα πρέπει να αναζητήσουν τρόπους για να περιορίσουν αυτό το μειονέκτημα στο μέλλον. Σε χώρες που παρουσιάζουν πλεονάσματα του ισοζυγίου τρεχουσών συναλλαγών, παρατηρείται κάποια εξισορρόπηση υπέρ της εγχώριας ζήτησης, μεταξύ άλλων μέσω αυξήσεων των μισθών. Η εξισορρόπηση αυτή θα πρέπει να συνεχιστεί.»
—

Κατά τη Διάσκεψη Ρίο+20, τον Ιούνιο 2012, η ΕΕ ανέλαβε τη δέσμευση (βλ. σημείο 225 της τελικής Διακήρυξης) … „… to phase out harmful and inefficient fossil fuel subsidies that encourage wasteful consumption and undermine sustainable development“ («να καταργήσει σταδιακά τις επιζήμιες και αναποτελεσματικές επιδοτήσεις των ορυκτών καυσίμων, οι οποίες ενθαρρύνουν την σπάταλη κατανάλωση και υπονομεύουν την αειφόρο ανάπτυξη»). Η Παγκόσμια Τράπεζα υπολογίζει το ύψος αντίστοιχων επιχορηγήσεων σε 775 δισεκατομμύρια δολάρια ΗΠΑ ετησίως. Εάν η ΕΕ υλοποιήσει αυτή την υπόσχεση, η υφιστάμενη διαφορά των τιμών μεταξύ ορυκτών και ανανεώσιμων πηγών ενέργειας θα είναι μικρότερη, ακόμη και σε περίπτωση που δεν εκπληρωθεί μία δεύτερη υπόσχεση, δηλαδή η εσωτερίκευση του εξωτερικού κόστους. Απευθύνουμε έκκληση προς την Επιτροπή να προβεί σε αντίστοιχους υπολογισμούς και να τους δημοσιεύσει.
5.3

Όσον αφορά την ανάπτυξη της «χρήσης» του ΥΝ, στο σημείο 3.1 γίνεται δύο φορές αναφορά στον όρο «cloud-friendly» («στροφή προς το υπολογιστικό νέφος») ως στόχο προς επίτευξη. Εντούτοις, για να υποστηρίζει το ΥΝ, η αρμόδια για το ψηφιακό θεματολόγιο Επίτροπος υπερασπίζεται σε διάφορες παρεμβάσεις της την επίτευξη του στόχου «cloud-active» («ενεργό συμμετοχή»). Πράγματι, η Αντιπρόεδρος της Ευρωπαϊκής Επιτροπής, Neelie KROES, δήλωσε στο Davos στις 27 Ιανουαρίου του 2011: «I want to make Europe not just “cloud-friendly” but “cloud-active”» και ανακοίνωσε επίσημα την ανακοίνωση, μέσω ενός άρθρου με τίτλο «Making Europe cloud active» στο ιστολόγιο της (στις 27/09/2012). Ως εκ τούτου, το επίπεδο ανάπτυξης που υποστηρίζει στις παρεμβάσεις της είναι πιο φιλόδοξο από το απλό ‧cloud-friendly». Για αυτόν τον λόγο, η ΕΟΚΕ εκπλήσσεται από τη διαφορά μεταξύ των στόχων που υποστηρίζει νόμιμα η Αντιπρόεδρος της Επιτροπής και αυτών που προτείνει η ανακοίνωση. Επιπλέον, υπενθυμίζει ότι, σε προηγούμενη γνωμοδότησή της (5), είχε ενθαρρύνει την Επιτροπή να φανεί πιο φιλόδοξη από «cloud-active» για την Ευρώπη, προτείνοντας να προχωρήσει σε « cloud-productive ».
3.10

Ορισμένες άλλες εκθέσεις –όπως η έκθεση με θέμα «Πρόδρομες και χημικές ουσίες που χρησιμοποιούνται συχνά για την παράνομη παραγωγή ναρκωτικών ή ψυχοτρόπων ουσιών» ("Report on Precursors and chemicals frequently used in the illicit manufacture of narcotic drugs and psychotropic substances") που καταρτίστηκε το 2011 από τον INCB και η έκθεση με θέμα «Στρατηγική για τον διεθνή έλεγχο των χημικών ουσιών» ("International Narcotics Control Strategy Report Chemical Controls") που εκπονήθηκε το 2012 από το Υπουργείο Εξωτερικών των ΗΠΑ– παρέχουν εξωτερικές επισκοπήσεις με μια περισσότερο παγκόσμια διάσταση. Παραδείγματος χάρη, έχει πλέον γίνει αποδεκτό ότι στο Αφγανιστάν δεν υπάρχει νόμιμη ζήτηση για οξικό ανυδρίτη, με αποτέλεσμα να είναι όλες οι εισαγωγές παράνομες. Οι συμμαχικές δυνάμεις ανέφεραν ότι προέβησαν στην κατάσχεση περίπου 20 τόνων από την πολύ μεγαλύτερη συνολική ποσότητα που εισήχθη το 2011. Ως κυριότερες πηγές παράνομης προέλευσης αναφέρονται η Κίνα, η Νότια Κορέα, η Ευρώπη, οι χώρες της Κεντρικής Ασίας και η Ινδία. Είναι σαφές ότι το εγχείρημα αυτό παραμένει εν εξελίξει και άρα η στενή διεθνής συνεργασία και η δυσαπόκτητη αμοιβαία εμπιστοσύνη εξακολουθούν να είναι ζωτικής σημασίας.
—

τη συνεκτίμηση της πρότασης των καθηγητών του πανεπιστημίου του Σικάγο Eric A. Posner και E. Glen Weyl «An FDA for Financial Innovation: Applying the Insurable Interest Doctrine to Twenty-First-Century Financial Markets» της 23.2.2012, σύμφωνα με την οποία για τη διάθεση όλων των νέων προϊόντων θα πρέπει να απαιτείται κυβερνητική έγκριση που θα χορηγείται εφόσον τα προϊόντα αυτά εξυπηρετούν την πραγματική οικονομία και δεν θα χορηγείται εάν έχουν μόνο κερδοσκοπικό χαρακτήρα.
4.1

Το σχέδιο για τον γάδο εξετάστηκε επισήμως από το Διεθνές Συμβούλιο για την Εξερεύνηση των Θαλασσών (International Council for the Exploration of the Sea – ICES) και την Επιστημονική, τεχνική και οικονομική επιτροπή αλιείας (Scientific, Technical and Economic Committee for Fisheries – STECF) το 2011. Τόσο το Περιφερειακό Γνωμοδοτικό Συμβούλιο της Βόρειας Θάλασσας (NSRAC) όσο και το Περιφερειακό Γνωμοδοτικό Συμβούλιο Βορειοδυτικών Υδάτων (NWWRAC) συνέβαλαν στην εν λόγω διαδικασία και οι ακόλουθες δηλώσεις έχουν συμφωνηθεί από τα επιστημονικά όργανα και τα περιφερειακά γνωμοδοτικά συμβούλια: — Το σχέδιο για τον γάδο δεν επιτυγχάνει τον βασικό του στόχο, ήτοι τον περιορισμό της θνησιμότητας του γάδου λόγω αλιείας. — Η STECF συμφωνεί με την άποψη της βιομηχανίας ότι η θνησιμότητα λόγω αλιείας δεν αναμένεται να ακολουθήσει γραμμικά την εξέλιξη στην αλιευτική προσπάθεια. — Πλήρης αναλυτική αξιολόγηση διατίθεται μόνο για τη Βόρεια Θάλασσα. Για τη δυτική Σκωτία υπάρχει αξιολόγηση, αλλά είναι μόνο ενδεικτική των τάσεων. Στη Βόρεια Θάλασσα, η θνησιμότητα λόγω αλιείας μειώθηκε πράγματι και η βιομάζα του αποθέματος αναπαραγωγής αυξήθηκε, αλλά όχι κατά το ποσοστό που ζητείται στο σχέδιο. Θα πρέπει να σημειωθεί ότι το σχέδιο αποκατάστασης του γάδου του 2004 έχει έναν στόχο θνησιμότητας λόγω αλιείας, ο οποίος επιτυγχάνεται πλέον, καθώς και ότι το εν λόγω σχέδιο προέβλεπε μία δεκαετή περίοδο αποκατάστασης. — Για τη δυτική Σκωτία, παρά την εξαιρετικά μεγάλη μείωση στα επίπεδα αλιευτικής προσπάθειας, η συνολική θνησιμότητα λόγω αλιείας παραμένει υψηλή. Συμπεραίνεται ότι υπεισέρχονται άλλοι παράγοντες, περιλαμβανομένης της υποτίμησης της θηρευτικής δραστηριότητας. — Δεδομένου ότι κάθε επίσημη αξιολόγηση του αποθέματος συνοδεύεται από χρονική καθυστέρηση λόγω της ίδιας της διαδικασίας, καθώς και ότι η κρίση των ενδιαφερόμενων παρέχει ακριβή στοιχεία για το αποτέλεσμα, η αποκατάσταση του γάδου εκτιμάται ότι βρίσκεται, στην πραγματικότητα, σε πολύ πιο εξελιγμένο στάδιο από ό,τι προβλέπουν οι συστάσεις.
4.1.4

Η πρόσφατη δημοσίευση από την Επιτροπή των «επιχειρησιακών κατευθυντήριων γραμμών για την εκτίμηση των επιπτώσεων σε τομείς ανταγωνιστικότητας στο πλαίσιο του συστήματος της Επιτροπής για την αξιολόγηση των επιπτώσεων» (Operational guidance for assessing impacts on sectoral competitiveness within the Commission Impact Assessment system) θεωρείται θετική. Η εργαλειοθήκη αυτή είναι ευπρόσδεκτη και από πλευράς της πολιτικής ανταγωνισμού.
5.1.2

«Τα περιστατικά που συμβαίνουν σε πυρηνοηλεκτρικούς σταθμούς, ακόμη και στα κράτη μέλη με κατά τα άλλα ικανοποιητικό ιστορικό ασφάλειας, επιβεβαιώνουν την ανάγκη για διεξοδικές επανεξετάσεις της ασφάλειας σε τακτική βάση και για αξιολόγηση της πείρας από τη λειτουργία τους, και τονίζουν την ανάγκη για στενή συνεργασία και ανταλλαγή πληροφοριών μεταξύ φορέων εκμετάλλευσης, πωλητών, ρυθμιστικών αρχών και ευρωπαϊκών θεσμικών οργάνων, π.χ. το Ευρωπαϊκό Κέντρο Μετάδοσης της Επιχειρησιακής Εμπειρίας (European Clearinghouse of Operating Experience), που διατηρεί το Κοινό Κέντρο Ερευνών (ΚΚΕρ) της Επιτροπής» [COM(2012) 571 final]. Η ανταλλαγή πληροφοριών δεν μπορεί να αφορά αποκλειστικά τους φορείς εκμετάλλευσης, τους προμηθευτές, τις ρυθμιστικές αρχές και τα ευρωπαϊκά θεσμικά όργανα. Οι πολίτες της ΕΕ πρέπει να καλούνται να συμμετέχουν στη διαδικασία: πρόκειται για έναν από τους πυλώνες (ενημέρωση, διαβούλευση/συμμετοχή, πρόσβαση στη δικαιοσύνη) της σύμβασης του Aarhus. Για παράδειγμα, στη Γαλλία, για τη συνδρομή των πολιτών, υπάρχουν τριών ειδών φορείς: Haut comité pour la transparence et l’information sur la sécurité nucléaire (HCTISN – Ανώτατη επιτροπή διαφάνειας και πληροφόρησης για την πυρηνική ασφάλεια), Commissions locales d’information (CLI – Τοπικές επιτροπές πληροφόρησης) και Association nationale des comités et commissions locales d’information (ANCCLI – Εθνική ένωση των τοπικών επιτροπών πληροφόρησης) (νόμος του Ιουνίου του 2006). Οι φορείς αυτοί συμμετείχαν στη διαδικασία των συμπληρωματικών αξιολογήσεων της ασφάλειας στη Γαλλία. Η HCTISN συμμετείχε στη σύνταξη της συγγραφής υποχρεώσεων και ανέθεσε σε ομάδα εργασίας να διασαφηνίσει, βάσει επιτόπιων ακροάσεων, τις συνθήκες εργασίας των διαφόρων κατηγοριών προσωπικού. Οι CLI και ANCCLI συνέταξαν αναλύσεις των εκθέσεων των φορέων εκμετάλλευσης, οι οποίες χρησιμοποιήθηκαν στην έκθεση της εθνικής ρυθμιστικής αρχής της Γαλλίας. Όσον αφορά τα συμβάντα, οι φορείς αυτοί έχουν πρόσβαση στις επιστολές που έπονται των επιθεωρήσεων και δύνανται να λάβουν γνώση των απαντητικών επιστολών των φορέων εκμετάλλευσης. Ως εκ τούτου, στη Γαλλία, με βάση τις δυνατότητες αυτές, η συμμετοχή του κοινού στην ανάλυση των συμβάντων επιτρέπει την ανάπτυξη εποικοδομητικού διαλόγου με τον πληθυσμό.
4.1

Η ΕΟΚΕ επικροτεί αυτήν την πρόταση κανονισμού και ιδιαίτερα την προσέγγιση των «αναλογικών κερδών» (more for more), η οποία προτρέπει τις χώρες που καλύπτονται από τον μηχανισμό (4) να επιδείξουν βιώσιμη πρόοδο προς τη δημοκρατία και τον σεβασμό των ανθρωπίνων δικαιωμάτων και του διεθνούς δικαίου.
2.1

Σύμφωνα με γνωμοδοτήσεις του Διεθνούς Συμβουλίου για την Εξερεύνηση της Θάλασσας (International Council for the Exploration of the Sea - ICES), στις αρχές του 2000 οι πληθυσμοί του γάδου της Βαλτικής υπήρξαν αντικείμενο μη βιώσιμης αλιείας. Στις υποδιαιρέσεις ICES 25-32 η θνησιμότητα λόγω αλιείας των αποθεμάτων της ανατολικής Βαλτικής είχε μειωθεί σε τέτοιο βαθμό που το επίπεδο των αποθεμάτων κινδύνευε να καταρρεύσει. Η κατάσταση του αποθέματος της δυτικής Βαλτικής στις υποδιαιρέσεις ICES 22-24, ήταν ελαφρώς καλύτερη, αλλά η απόδοση ήταν μακροπρόθεσμα αρκετά κάτω από το δυναμικό. Για τον λόγο αυτό, με τον κανονισμό (ΕΚ) αριθ. 1098/2007, της 18ης Σεπτεμβρίου 2007, θεσπίστηκε ένα πολυετές σχέδιο για τα αποθέματα γάδου στη Βαλτική Θάλασσα και για τις αλιευτικές δραστηριότητες εκμετάλλευσης των εν λόγω αποθεμάτων. Στόχος του σχεδίου είναι να εξασφαλιστεί ότι τα αποθέματα γάδου στη Βαλτική μπορούν να αποτελέσουν αντικείμενο εκμετάλλευσης υπό βιώσιμες οικονομικές, περιβαλλοντικές και κοινωνικές συνθήκες.
4.5.2

Όλες οι διαδικασίες επιβολής κυρώσεων θα πρέπει τουλάχιστον να βασίζονται στις αρχές της νομιμότητας, του νομικού χαρακτηρισμού της πράξης, του στοιχείου της ενοχής, της μη αναδρομικότητας, της reformatio in pejus (μεταβολή επί τα χείρω), του τεκμηρίου αθωότητας, της αναλογικότητας, της non bis in idem (ου δις δικάζειν), της παραγραφής, του ανίσχυρου της διαδικασίας, της προληπτικής αναστολής και της δυνατότητας απόκτησης της δέουσας νομικής προστασίας.
4.9

Θεμελιώδης για την ορθή διαχείριση των δεδομένων θα είναι η επιλογή της αρχιτεκτονικής του συστήματος. Η εμπορική εκμετάλλευση θα πρέπει να προϋποθέτει πάντα μια συμμετοχή στις δαπάνες, μετά από εύλογο χρονικό διάστημα προσαρμογής της αγοράς, όπως συμβαίνει με μερικές υπηρεσίες στο Διαδίκτυο οι οποίες ήταν έως τώρα δωρεάν, αλλά αρχίζουν πλέον σταδιακά να απαιτούν συνδρομή από τους χρήστες. Κατ’ αρχήν, τα δεδομένα θα πρέπει να είναι δωρεάν και προσβάσιμα για τις δημόσιες διοικήσεις, με διαφοροποιημένες μεθόδους αναλόγως των αναγκών απορρήτου και ασφάλειας. Πρόσφατα έκαναν την εμφάνισή τους σημαντικές εφαρμογές δορυφορικής παρακολούθησης. Οι υψομετρικοί δορυφόροι του προγράμματος «My Ocean» εντόπισαν την επανεμφάνιση του φαινομένου Ελ Νίνιο το 2009· το πρόγραμμα MACC (Monitoring Atmosphere Composition and Climate – Παρακολούθηση της σύνθεσης της ατμόσφαιρας και του κλίματος), το οποίο αποτελεί αναπόσπαστο τμήμα των υπηρεσιών του προγράμματος GMES, προσέφερε πληροφορίες για την πραγματοποίηση προσομοιώσεων σχετικά με τη δυνητική επέκταση του νέφους της ισλανδικής ηφαιστειακής τέφρας· μια άλλη υπηρεσία του προγράμματος GMES ονομάζεται SAFER (Services and Applications For Emergency Responses – Υπηρεσίες και εφαρμογές για την αντιμετώπιση καταστάσεων εκτάκτου ανάγκης) και αποσκοπεί στην κατάρτιση εμπεριστατωμένων χαρτών εντός διαστήματος έξι ωρών από τη στιγμή που συμβαίνουν διάφορες φυσικές καταστροφές, όπως σεισμοί, πλημμύρες ή καθιζήσεις του εδάφους, χαρτών οι οποίοι μπορούν να αποδειχθούν ανεκτίμητης αξίας για την παρέμβαση των δυνάμεων πολιτικής προστασίας· το σύστημα G-Mosaic (Pilot services for security - πιλοτικές υπηρεσίες ασφάλειας) αναμένεται να παρακολουθεί την επικράτεια για ποικίλους λόγους ασφάλειας, από την επίβλεψη των πυρηνικών εγκαταστάσεων έως τα ρεύματα της παράνομης μετανάστευσης και από την επιτήρηση των συνόρων έως την ανάλυση των ζημιών λόγω πολέμου και των σχετικών αναγκών.
2.3

Τα επιχειρήματα υπέρ της προστασίας της βιοποικιλότητας περιγράφονται, τονίζονται και αναγνωρίζονται με διεξοδικό τρόπο. Στο πλαίσιο αυτό επισημαίνονται ιδιαιτέρως το δημοσιονομικό κόστος και οι δημοσιονομικές απώλειες που θα προκύψουν παγκοσμίως λόγω της απώλειας βιοποικιλότητας και κατά συνέπεια υπηρεσιών οικοσυστήματος: στην έκθεση TEEB (The Economics of Ecosystems and Biodiversity) υπολογίζονται ετησίως σε περίπου 50 δισεκατομμύρια EUR (!), οι δε συνολικές απώλειες σε οικονομική ευημερία ίσως φτάσουν το 2050 στο 7 % του ΑΕΠ (!).
6.1

Η ενεργειακή πενία αποτελεί νέα κοινωνική προτεραιότητα που απαιτεί στήριξη σε όλα τα επίπεδα. Αν και οι νομοθετικές προτάσεις που παρουσίασε η ΕΕ (1) κρίνονται θετικές, η αντίδραση των κρατών μελών υπήρξε μέχρι στιγμής αναποτελεσματική. Παραδείγματος χάριν, παρά τον δεσμευτικό χαρακτήρα των οδηγιών περί εσωτερικής αγοράς αερίου και ηλεκτρικής ενέργειας (αρχικώς η οδηγία 2003/54/ΕΚ και εν συνεχεία η οδηγία 2009/72/ΕΚ), μόνο 10 από τα 27 κράτη μέλη προσφέρουν μειωμένα τιμολόγια κοινωνικού χαρακτήρα στους ευάλωτους πελάτες και μόνο 8 κράτη μέλη χρησιμοποιούν κανονικά τον όρο «ευάλωτος πελάτης» (Status Review of the definitions of vulnerable customer, default supplier and supplier of last resort/ «Αναθεώρηση του τρόπου καθορισμού των ευάλωτων πελατών, του αρχικού προμηθευτή και του προμηθευτή σε περίπτωση ανάγκης», ERGEG, 2009).
6.1

Ιδιαίτερη προσοχή θα πρέπει να αποδοθεί στα εργασιακά ζητήματα, τα οποία αποτελούν σημαντικό τμήμα του δεύτερου γύρου των διαπραγματεύσεων. Ειδικότερα, θα πρέπει να αναπτυχθεί περαιτέρω η πολλά υποσχόμενη πρωτοβουλία του «EU – US Aviation Forum on Liberalisation and Labor: past, present and future» (Φόρουμ αεροπορίας ΕΕ – ΗΠΑ για την ελευθέρωση και την εργασία: παρελθόν, παρόν και μέλλον), που πραγματοποιήθηκε το Δεκέμβριο του 2008 στην Ουάσινγκτον, καθώς και να ληφθούν υπόψη κατά το δυνατόν περισσότερο τα πορίσματά του σε τομείς όπως οι εξής: συλλογικές συμβάσεις, ατομικά δικαιώματα σε σχέση με τις συμβάσεις εργασίες, ωράριο εργασίας, επαγγελματική κατάρτιση, κοινωνικές παροχές και συνδικαλιστική εκπροσώπηση.
Με δεδομένο ότι υπάρχουν διάφορα κράτη μέλη τα οποία δεν κατόρθωσαν μέχρι σήμερα να προσαρμόσουν τον ελάχιστο συντελεστή των 64 EUR ανά 1 000 τσιγάρα ακόμη και για την ΔΚΤ, η προτεινόμενη αύξηση σε 90 EUR θα πρέπει να επανεξεταστεί, ενώ υπάρχουν πολλοί λόγοι είτε για να μειωθεί ο συντελεστής αυτός, είτε η περίοδος συμμόρφωσης με την εν λόγω αύξηση να παραταθεί μέχρι την 1η Ιανουαρίου 2018.

Chart 2:

Excise tax yield in EU countries as of January 1, 2008 (EUR per 1 000 cigarettes)

Chart 3:

Minimum Excise Tax in EU countries as of January 1, 2008 (EUR per 1 000 cigarettes)

Chart 4:

Total excise tax in EU countries as of January 1, 2008 (percentage of the MPPC, minimum set to 57 %)

Chart 5:

Specific ratio in EU countries as of January 1, 2008 (percentage specific to total tax on MPPC; set to 5 – 55 %)